El servei de préstec de la Biblioteca del Departament de Salut s'ofereix a tot el personal del Departament de Salut i del Servei Català de la Salut, serveis centrals i territorials, empreses públiques i organismes autònoms.
La seva reglamentació té com objectiu potenciar l'ús del fons documental, garantir-ne al mateix temps la conservació, i poder-lo posar a l'abast dels usuaris i usuàries sempre que estigui disponible i es compleixin els requisits necessaris.
El servei de préstec i reserves té com a finalitat facilitar als usuaris i usuàries de la Biblioteca la possibilitat de treure documents, segons les condicions assenyalades en aquest document.
Podran tenir la condició d'usuari del servei de préstec i reserves de la Biblioteca tot el personal adscrit al Departament de Salut i al Servei Català de la Salut, serveis centrals i territorials, empreses públiques i organismes autònoms.
El préstec es facilitarà mitjançant la presentació de la targeta identificativa del Departament de Salut o del Servei Català de la Salut.
Nombre de documents: El nombre de documents que es poden tenir simultàniament en préstec és de deu.
4.2.1 Modalitat habitual: El termini màxim de préstec de documents és de vint-i-un dies, llevat de les publicacions periòdiques, que ús de deu dies, i queda exclòs del servei de préstec el darrer número que hagi arribat a la Biblioteca.
També tindran una reducció a set dies de préstec tots aquells documents que determini la/el cap de la Biblioteca com d'ús molt freqüent.
Els préstecs es poden renovar tantes vegades com es necessiti, però cada dues renovacions la persona usuària haurà de portar el document prestat a la Biblioteca per poder realitzar la següent renovació.
Préstec restringit de dissabtes i festius: Amb aquesta modalitat es permeten treure documents exclosos de préstec.
Els documents poden sortir en préstec des del dia abans del dissabte o festiu fins a l'obertura de la Biblioteca.
Modalitat específiques, a més de les descrites en els apartats anteriors:
a) En dipòsit: Una unitat o un tècnic pot tenir documents en préstec per a un període de fins a un any, prorrogable sempre que aquests documents, per la seva temàtica, només siguin utilitzats normalment per la unitat o tècnic en qüestió i la Biblioteca hagi aprovat el préstec.
Però si una altra persona usuària sol·licita el document, se li ha de poder prestar.
La unitat o el tècnic té quatre dies per retornar-lo a la Biblioteca.
Un cop finalitzat el període de préstec d'aquest segon usuari, el document es tornarà a deixar a la unitat o al tècnic que el tenia en dipòsit.
b) Per hores: Permet treure documents exclosos de préstec per unes hores, i retornar-los el mateix dia.
Aquests documents no poden sortir de l'edifici on s'ha fet el préstec.
Es podran sol·licitar en préstec els documents exclosos de préstec, llevat dels que disposa l'article 5, apartats b), e), f), g), h) i i), i dels que pugui determinar, excepcionalment, la/el cap de la Biblioteca.
c) Circuit de revistes: Pel que fa a les revistes en paper, que per la seva temàtica són consultades únicament per una sola unitat, la unitat pot demanar que es faci un préstec del darrer número publicat per un període no superior a deu dies.
Per poder acollir-se a aquest tipus de préstec, la Biblioteca ho haurà d'haver aprovat i és necessari que una persona de la unitat se'n faci responsable.
Tots els documents poden sortir en préstec, llevat de les següents excepcions:
a) Obres de referència (enciclopèdies, diccionaris, etc.).
b) Documents del fons d'arxiu de les publicacions del Departament de Salut.
c) Documents moderns ja exhaurits i difícilment reemplaçables.
d) Darrer número publicat de l'any en curs d'una revista.
f) Tesis i tesines no publicades, llevat que s'hagi obtingut el permís de l'autor.
h) Materials que no siguin llibres (pòsters, fulletons, etc.).
j) Altres documents similars que, a criteri de la/el cap de la Biblioteca, hagin de ser exclosos de préstec.
L'usuari o usuària que rep un document en préstec ha de vetllar per la seva integritat i bona conservació i advertir el personal de la Biblioteca de qualsevol desperfecte que hagi observat en el document.
L'usuari o usuària té l'obligació de retornar el document a la Biblioteca quan finalitzi el termini de préstec, sempre que no tingui autoritzada cap pròrroga, i en les mateixes condicions físiques en què se li ha prestat.
En el cas que el document no es retorni en la data establerta, i mentre duri el retard, la persona usuària quedarà exclosa del servei de préstec.
A més, s'aplicarà l'exclusió del servei de sis mesos:
Fins que això no es compleixi, la persona quedarà exclosa del servei de préstec, amb independència d'altres mesures que es puguin aplicar.
Correspon a la cap o el cap de la Biblioteca vetllar pel compliment de la normativa i prendre les mesures adequades per al bon funcionament del servei.